anag007/asmitai_wiki_konkani_dataset huggingface dataset:
वळेसर (ललित लघुनिबंद संग्रह)

वळेसर (ललित लघुनिबंद संग्रह)
लेखक.
मुकेश थळी
पयली उजवाडावणी.
मार्च १९९५
उजवाडावणी.
भिकू बोमी नायक
जैत नायक
बेतकी-माशेल,गोंय ४०३१०७
छापपी.
श्रीकांत आमोणकार
सम्राट प्रिंटर्स
बाणस्तारी-गोंय
मुखचत्रि.
डॅा सुबोध केरकार
मोल.
३२ रुपया
देवचार परत येता वपार

देवचार परत येता वपार.
Devchar Porot Ieta Vopar - The Demon's Invasion ( Parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
देवचार परत येता वपार.
पवित्र पुसतक ː लुकास ११:१५-२६ (मार्क ३:२४-२७; मातेव १२:२९)
२४ म्हेळो आत्मो मनशा वेलो भायर सरतोच, सुक्या सोड्यार विसव सोदीत भोंवता, आनी ताका विसव मेळोना जावन म्हणटा: हांव भायर सोरलोलों त्या म्हज्या घरा भितर हांव परत रिगतलों. २५ आनी थय ये जाल्यार, तें झाडललें आनी नेटयल्लें ताका मेळता. २६ तेदनां तो वचून आपणा-वन अदिक नश्टे आनिंक सात आत्मे आपणा बराबर घेवन येता; आनी भितर रिगून, थय ते आपलें ठीकाण करतात; आनी त्या मनशाची मागिरली दशा ताचे आदले गती परस पाश्ट जाता.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Demon's Invasion, Commentary &amp; Meditation
Shankaracharya

Xonkrachary: (i.So.Cho. 7-8 vo xenkddo)
ek mohan yoti, gronthkar, odvoit motacho prochar, stotrokar ani dhormosamrajeacho somsthapok.
Kerllantlea kaltti namvachea gavant xivguru ani vixixtta namvachea eka toponixtth nomputiri brahmonnager to zolmak ailo. He dampty xivbhkt toxench dhormoporainn axil'lem.
Tannem gamvatlea eka guru koddlean somskrit xikxonna vangddach hersoglleo videa atmosat keleo. Guru koddlean to aplea ghora ailo ani videartheank xikounk laglo.
Uprant auykoddlean porvamnogi gheun to dikxa gheupakhatir normodeche deger axil'lea govindoitichea axromant gelo. Tachi oloukik budhdimt'ta, parkhor voiragy polloun govindoitin xonkarachary xixy mhunn apnnailo ani soneasodikxa divn xonkrachary namv dourolem.
Gurukoddlean tannem odvoitopor ani somprodayik oxim brohmosutram ani upnixodam xikun ghetli.
Guruche agoneeuylean xonkrachary kaxik gelo ani vixvonathachem dorxon gheun tachea vangdda axil'lea xixeak mornnikrnnika ghattacher vedantacho patth dilo.
Tannem brohmosutram, gita ani upnixodam hancher bhaxeam borleant. Tebhair tannem aplea odvoit sidhdantacher prosthaponekhatir kitlexech gronth rochleat. Tachea namvar donxeaporos chodd gronthanchi nond asa. Punn itle gronth eka acharean nirmann kel'le nat. Achareauporant xankropitthacher odhixtthit zal'lea vidvanamni gronth rochna kel'li asun ti ady xonkarachareachea sidhdantak dhorunasa. He soglle achary svotak xonkrachary mhunn achareachea namvar zoma zalea.. Takalagun acharyoche gronth khoinche ani khoinche ani heranche khoiche he tharaup kotthinn zala.
Voidik dhormachea procharakhatir xonkaracharean xixy toyar kele. Surexvor, podyopad, hostamolok ani tottok he tache char mukhel xixy, vidvan, acharyoxil ani soneasi asle.
Prochlit gronthachea adaran pomrompora dista ti oxi- vixnnu- xiv brohma- vosixtth- xokti- poraxor- xuk- gouddpad- gomvid ani xonkor. He porompore promann achary ho gouddpadancho proxixy ani govindacho xixy also.
Bhartourxachi dharmik veustha chasu douropakhatir bhartachea charoi dikamni char motthanchi sthapna keli. Dvarka, puri, bodri ani xrugeri hanga nnotthsthapona korun aplea mukhel xixeank thoim motthpoti nemle. Nepallak vochun thoinchi voidik puzapd'dot bond poddil'li ti chalu keli ani poxupothinathacho jirnnodhar kelo.
Bhaxyolekhon, prochar, digvizoi, motthsthapona oso vaur acharean pirayechea 31 vrosant purai kelo. Bot'tisavea vorsa kedaronathak tannem sogllea motthpotink zo updex kela taka mohanuxason oxem mhonnttat.
Xonkrachareachi manvi jinn khubxea osamany gunnamni somridhd asli. Tachi matribhokti utkott asli. Xixeancher tacho khub mog also. Tachi mansix xokti opurv asli. Dharonn xokt tiur ani kalliz bhaukomol aslem.
Xonkrachary ho tontr-montroxastracho vidvan also. Tachi tripurosundorichi upasona hi tantrik asli. Tannem aplea motthant tripurosundorichi puzapd'dot suru keli. To atmogoneani asunoi, kormoproux also, goneanacho upasok asun, upasonecho somrthok also.
Bhogvan xonkrachary hi bhartant zaun gel'li ek vibhuti achary zaun gelear baraxem vorsacho kall gelo. Punn tachi kirt azun zagi asa. Voidik dhormachea itihasant achareache yogdan vhodd asun te vorvim' to novea yugacho prourtok tharlo.
Polleiat.
Shankaracharya
गोकर्ण मठ

=भंडिकॆरि मठ=
गोकर्ण स्थति भंडिकॆरि मठ चित्रापुर सारस्वत संप्रदायालीं प्रथम् स्वामि श्रीमंत परिज्ञानाश्रम १. हांगॆलॆं समाधिमठ आस्स। ४०० वरस फुडा पोर्तुगीज़ अन्यायाथांवुनु मुक्तिखात्तिरि सारस्वत जन हांगा धांवुनु आयलीं। ताव्वळि संप्रदायाक गुरु नाऽशिलॊ। स्वामि श्रीमंत परिज्ञानाश्रम १. हांनि तांगॆलॆ चिल्लांतुं (चिल्ल-carrybag) भगवान् भवानिशंकरालॆं विग्रह हाडलेलॆं।
Sant Anton Paduacho

Saint Anthony of Padua.
Paduacho Sant Anton zaun aslo ek Portugues Franciscan padri. To ek girest familint zolmolo ani vadlo. Teka jivitant aplea sermavank ani povitr pustokache zannvaiek lagon volkhotale. Teka khup vegim Katolik firgozecho sant mhonn porgotlem. Xenlele vostu vo lok portun mellunk Sant Antonechi magnneache mozot ghetat. Xivolecho to patrao zaun asa.
Katolk Povitr Sobhechea santam modlo St. Anton zaun asa ek khupuch loukik ani lokachea mogacho sant. Sandlolea ani chorun velolea vostuncho to askari. Chitr chitraupeani taka hatant Minin Jezu, lily ful, pustok vo borobor tinui vostu gheun pintarla.
Sant Anton, Agostache 15ver 1195 vorsa Lisbon xarant zolmolo. Tachem zolmachem nanv zaun asa Fernando Martins de Bulhoes. Anton 25 vorsancho astana, Morocco desant panch Fransiskan ordichea padrink gomtti katrun jivexim marleat mhonnpachi khobor tachea kanar poddli. Hi khobor aikon aponnui Jezu pasot rogtsakxi koxo mortolo mhonn tannem aplea monant ghott thiraylem. Apleak Morocco desant dhaddunk aplea vhoddilam lagim tannem maglem. 1221 vorsa to Fransiskan sonsthent bhitor sorlo ani vhoddilanche porvangen Morocco vochunk bhair sorlo. Punn Morocco-n pavlea uprant to boroch duent zalo. Apli bholayki kosich sudorna ti polloun Purtugalak portonk tannem xevttacho nirnnoy ghetlo. Vatter astana tachem tarum zobordost tufanak sampoddlem ani Messina, Sicily yeun toddik laglem. Hangasor to Fransiskan sonsthechea 3000 vangddeam sangta ravonk lagolo ani Fransisk de Assisi-k poilech pautt bhettlo.
Eka disa, 1222 vorsa Forli xarant yadnikponnachi somorombnni asli. Kaim goirsomozak lagon provochon konn kortolo ho proxn thoinsor upraslo. He somorombnnek zaite Dominican sonstheche vangddi hajir asle ani soglleanchi somzonnim zaloli tanche modhlo konn tori eklo provochon kortolo mhonn. Pun konnuch fuddem sorona tem polloun Anthony lagim maglem sermao korunk. To poilim fattim fuddem soronk laglo. Uprant tachea vhoddilamni taka sanglem Povitr Atmo kitem suchoyta tem uloy mhonn. Hea velar Anthony-n thoinsor itlo boro sermao sanglo ki tache jibeche sudd-sudday polloun sogllech ttotakle. Uprant jen’na to provochon korpacho astalo ten’na dadle aplim dukona bond korun hajir zatale, bailo sokallim fuddem utton kopelani zago addaitaleo. Povitr Atmean tache jibek ek veglich xokti diloli. He jibeche xokten tannem vhodd-vhodd kirmidoranchi, on-bhavarteanchim monam bodoll’lolim.
Anthony 36 vorsancho astana June-ache 13ver 1231 vorsa somplo. Kaim vorsam uprant tachi kudd ustili ten’na tachi soglli kud kusloli bhairaun tachi jib, ji tea velar sarki taji ani sulsullit asli. Tachi jib aiz-meren Paduache St. Anthony Bazilikent lokak pollounk melltta toxi dovorloli asa.
Polleiat.
Bhov_Folladik_Magnnem_Sant_Antonnik
Sant_Antonik_Noven
विंदालू

विंदालू एक भारती कड्येचो प्रात जो गोंयचो, कोंकणांतल्या भोवतणचो आनी भारतांतल्या हेर भागांचो चड लौकीक आसा. तो ब्रितीश भारती प्रकाराचें कड्येचें जेवण कशें भारती होटेलांच्या जेवणा वळेरिंत दिसता, चड करून तिखट मसाल्याचो प्रात, जरूय तो एक सगळ्यांत तिखत आशिल्लो प्रात न्हय.
इतिहास.
विंदालू, एक गोंयच्या जेवणा खाणाचो प्रमाणाचो घटक आसा जो पुर्तुगेज कार्ने द विन्हा दाल्होस (उतरां प्रमाणें "लसुणाच्या सोऱ्यान बुडोवन केल्लो"), एक मासाचो प्रात (चड करून दुकराच्या मासाचो) जो सोऱ्यान आनी लसुणांत बुडोवन केल्लो आसता. मूळ पुर्तुगेज प्रात, पुर्तुगेज तारवटी कच्चे जिनस लाकडाच्या बोल्लांनी दुकराचें मास आनी लसूण "सांबाळून" दवरताले जाका सोऱ्यांत बुडोवपांत येतालें. हाचें थळाव्या गोंयकार कुजनेरांनी "भारतिकरण" केलें जातूंत तांबड्या सोऱ्या सुवातेर ताणीं माडांची विनाग्र वापरली आनी सुक्यो तांबड्यो मिरसांगो अदीक मसाल्यांत जोडल्यो. तो मागीर थळावो जावन “विंदालू: उच्छाचापाक सोंपो जालो. हालिंच्या तेंपार, ब्रितीश आशियाच्या प्रकाराच्या विंदालुचो मासांत विनाग्र, साखर, ताजें आलें आनी मसालो रातभर बुडोवन अदीक मसालो घालून रांदपांत येता.
भारती पद्धतीन तयारी आनी वेगळेपण.
गोंयचीं होटेलां जीं गोंयचें जेवण खाण भेटयतात तीं दुकराच्या मासा सांगाता विंदालू दितात जी अस्सल रांदपाची रीत जावन आसा. गोंयकार कुजनेरांनी (जांकां ब्रिटीश पसंत करताले, कित्याक तांकां कुजनांत आनी बारांनी गायचें मास, दुकराचें मास वा सोरो हाताळूंक प्रस्न नाशिल्लो) हो प्रात ब्रितीश संस्थानी आनी दऱ्यांत चल्तल्या आगबोटिंनी फामाद केलो. गोयां भायर होटेलां विंदालू कोंबये मासा वा बकड्याच्या मासा सांगाता दितात, जातूंत केन्नाय बटाटे भरशितात, पूण पारंपरीक विंदालुंत बटाटे नासतात.
भारता भायर.
भारता भायर विंदालू फामाद जालो, आनी संवसार भर भारती होटेलांनी तो जेवणा वळेरिंत दिसता. जो उनायटेड किंगडम हांगा दिवपांत येता तो विंदालू अस्सल विंदालू परस वेगळो; तो एक चड तिखट प्रमाण “मध्य (तिखट)” होटेलांची कडी जातूंत अदीक विनाग्र, बटाटे आनी मिरसांगो आसतात. ब्रितीश वेगळेपण, ब्रिटीश बंगलादेशी १९७० वर्सांतल्या होटेलां कडल्यान आयलां.
विंदालू एक तिखट प्रात जेवणा वळेरिचो जंय तो दिवपांत येता, जरूय होटेलां तिंदालू दितात जो एक प्रात बंगलादेसांत आरंभ घेतिल्ल्या परस वेगळो जावन आसा.
काशिनाथ त्र्यंबक तेलंग

काशिनाथ त्र्यंबक तेलंग हांचो जल्म दि. 30 ऑगस्ट 1850 ह्या दिसा मुबंय हांगा एक मध्यम वर्गांतल्या गोंयकार घराण्यांत जालो. ताच्या बापायचें नांव बापुभाई. काशिनाथाच्या बापोलयाक भुरगें नाशिल्ल्यान ताणें काशिनाथाक पोसको घेतलो. शाळेंत ताचें इंग्लीश आनी संस्कृत हें विशय खूब बरे आशिल्ले. मॅट्रिकेचे परिक्षेंत संस्कृत ही दुसरी भास घेवन पास जावपी हो पयलो विध्यार्थी. फुडें ताणें एल्फिन्स्टन म्हाविध्यालयांत प्रवेश घेतलो आनी 1868 वर्सा इतिहास आनी अर्थशास्त्र हे विशय घेवन तो बी.ए जालो. 1869 वर्सा तो संस्कृत आनी इंग्लीश हे विशय घेवन एम. ए. जालो. उपरांत ’भगवानदास पुरूषोत्तमदार पुरस्कार’ ही सामकी कठीण अशी मानिल्ली संस्कृताची परिक्षाय तो पास जालो. सदांच पयल्या क्रमांकान पास जायत राविल्ल्यान ताका जायत्यो शिश्यवृत्यो आनी इनामा फावो जालीं. पिरायेच्या बाविसाव्या वर्सा ताणें एल.एल.बी.ची परिक्षा पास जावन मुंबय हाय कोर्टांत वकिलीच्या वेवसायाक सुरवात केली. मजगतच्या काळांत तो भैरवनाथ कानविंदे हाचे पुतळाबेन (अन्नपूर्णाबाई) हे चलयेकडेन लग्न जालो. इ. स. 1867 ते 1872 ह्या काळांत तो एल्फिन्स्टन म्हाविध्यालयाचो फॅलो आशिल्लो. पिरायेच्या विसाव्या वर्सा ताणें आद्दा शंकराचार्यांचें चरित्र बरयलें. एकविसाव्या वर्सा तो मुबंय महानगरपालिकेचो वांगडी जालो. डॉ. बेवर हाचो रामायणाविशींचो सिध्दान्त ताणें पिरायेच्या बाविसाव्या वर्सा खोडून काडलो. तशेंच भगवदगीता ही बायबला वयल्यान रचल्या ह्या लेरिंगेच्या प्रतिपादनाक मुद्दांसयत जाप दिवन ताणें तें मत फट थारायलें. पिरायेच्या 32 व्या वर्सा तो 1882 च्या एज्युकेशन कमिशनाचो अशासकीय वांगडी जालो. ताचे उपरांत दोन वर्सांनी तो मुंबय कायदो मंडळाचो सभासद जालो. 35 व्या वर्सा ताणें फिरोझशाह मेहता आनी बद्रुद्दिन तय्यबजी हांच्या आदारान बॉम्बे प्रेसिडेन्सी असोसिएशनाची स्थपणूक केली. इ.स. 1889 वर्सा मुंबय हाय कोर्टाचो न्यायाधीश म्हणून ताची नेमणूक जाली. हिंदू कायधांतल्या सुदारणांचो ताणें पुरस्कार केलो. संमती पिरायेच्या बिलाचोय ताणें नेटान पुरस्कार केल्लो. 15 ते 16 वर्सांमेरेन चलयांचें लग्न जावंचे न्हय अशें ताचें मत आशिल्लें. तो समाजीक सुदारणेचो पुरस्कर्तो आशिल्लो. स्त्रीशिक्षण, विधवाविवाह, स्त्रविमोचन हे विशीं तो सदांच फुडाकार घेतलो. जातीचीं बंधनां सदळ जावंची अशेंय ताचें मत आशिल्लें.
मैनचेस्टर युनायटेड फुटबॉल क्लब

मैनचेस्टर युनायटेड फुटबॉल क्लब, एक फामाद इंग्लीश फुटबॉल क्लब आसा, जो इंग्लंडातल्या मैनचेस्टर शारान आसा. ओल्ड ट्रैफर्ड हें हांचे थळावें मैदान, ते सद्याक प्रिमीयर लीग खेळटात।
दिलीप बोरकार

दिलीप बोरकार हांचे पुराय नांव दिलीप धर्मा बोरकार।तांचो जल्म "09 जानेवारी 1956" वर्सा जालो।
जल्म आनी शिक्षण.
जल्म 9 जानेवारी 1956 ह्या दिसा जालो,आगशी-गोय हांगा जालो. 1980 वर्सा ताणें आपलें बीं. ए. मेरेनचें शिक्षण पुराय केलें. उपरांत ताणें हिंदी विशय घेवन एम. ए.ची पदवी मेळयली. तशेंच 1990 वर्सा ताणें परत हिंदी आनी कोंकणी विशय घेवन एम. ए. ची पदवी मेळयली. कांय काळ कॉलेजींत कोंकणी विशय शिकोवपाचें ताणें काम केलां.
हेर वावर.
शेल्टर,रॅगींग,बाकीबाब,एम् बॉयर,फ्लो अॉफ प्रॉस्पेरिटीं आनी पदमभूषण,ज्ञानपीठकार रवींद्र केळेकार आदी माहिती पटांची निर्मिती।
सखारामबापू बोकील

 सखारामबापू बोकील उत्तर पेशवाईतले एक प्रसिद्ध मुत्सद्दी.तोचें पुराय नांव सखाराम भगवंत बोकील. सुरवातीक सखारामबापू महादजीपंत पुरंदरे हाचें कडेन कारकून आनी शिल्लेदार आशिल्लो.
सखारामबापू आनी तांच्या कूटूंबा विशी काय म्हायती:.
उत्तर पेशवाईतले एक प्रसिद्ध मुत्सद्दी.तोचें पुराय नांव सखाराम भगवंत बोकील.तांच्या आदल्या जिवना विशीं कायं खबर ना.तांचे पुर्वज पणतोजी (पंताजी) गोपीनाथ हे अफझलखाना कडेन छ. शिवाजी महाराजांचो निरोप घेवन गेल्ले वकील आशिल्ले (1659).सखाराम बापोलभाव महादजी यमाजी छ. संभाजी महाराजांचे सेवेंत आशिल्लो.रायगडाचें झूज हारतकच तो छ. शाहू वांगडा ओरंगजेबाचे बंदखणींत आशिल्लो. मुखार शाहूंन ताका हिंवरे गांव आनी कुलकर्णी वतन करून दिलें.ताका पूत नाशिल्लो,म्हूण बापूचो व्हडलो भाव निंबाजीक तें वतन वारसाहक्कान मेळ्ळें. बापूचो उल्लेख शनिवारवाड्याच्या बांधकामा वेळार (1732) मेळटा.
तांचे वावर:.
सुरवातीक सखारामबापू महादजीपंत पुरंदरे हाचें कडेन कारकून आनी शिल्लेदार आशिल्लो.बाळाजी बाजीरावान ताका 1746त सदाशिवरावभाऊं वांगडा कर्नाटकाचे स्वारेचेर धाडलो. हे स्वारेंत ताणें भरपूर धनदोलत जमोवन छ. शाहूंचें रीण फारीक केलें. मुखार रघुनाथरावां वागंडा गुजरात (1754) आनी उत्तर हिंदुस्थान (1758) अशा दोन स्वार्यांनी ताणें वांटो घेतलो. पेशव्यांनी रघुनाथरावाचों कारभारी म्हणून ताची नियुक्ती केली.व्हडल्या माधवरावाच्या वेळार (1761-72) सुरवातीक राघोबा बापूच्या सल्ल्या प्रमाण राज्यकारभार पळयतलो.माधसलेवरावान तातूंत हस्तक्षेप करतकच बापून कारभारीपद सोडलें.ताचे पयलीं रघुनाथरावान (1762) निजामाचो पराभव केलो.
तांचे हेर कार्य आनी वावर:.
उरफाटो,निजाम अली आनी जानोजी भोंसले हांची मदत घेवन पेशव्यांच्यो पराभव केला,तेन्ना बापोल्या-पुतण्या मदीं समझोतो जावन परत राघोबा वरचढ जालो.ताणें बापूक कारभारी नेमून पेशव्यांचे समर्थक गोपाळराव पटवर्धन हांची जहागीर जप्त केली आनी सखारामबापूक णव लाखांची जहागीर दिली.हैदर अलीचेर 1764चे लडायेचे सगळे अधिकार माधवरावान घेवचे असो बापून हट्ट धरलो.माधवरावान ह्या युध्दा वेळार बापूक वांगडा घेतलें.मरणा पयलीं माधवरावन बापूची मराठ्यांच्या राजकारणाचेर कर्तबगारीची म्होर मारली.ताका लागून ताची साडेतीन शाण्यांतलो एक पूर्ण शाणो,अशी ख्याती जाली.
ಜುಾಂವಾಚೆಂ ಪಯ್ಲೆಂ ಪತ್ರ್

First Epistle of John.
ಜುಾಂವಾಚೆಂ ಪಯ್ಲೆಂ ಪತ್ರ್.
ಚವ್ಥೆಂ ಶುಭ್ವರ್ತಮಾನ್ ಬರಯ್ಲೆಂ ತಾಣೆಂಚ್ ಹೆಂ ಪತ್ರ್ ಬರಯ್ಲಾಂ. ಹಾಂತುಂ ಕಿತೆಂ ಬರಯ್ಲ್ಲೆಂ ಆಸಾ ತೆಂಬಿ ಬಾರಿಕ್ಸಾಣೆಂ ಪಳೆವಂಕ್ ಗೆಲ್ಯಾರ್, ಹೆಂ ಪತ್ರ್ ಜುಾಂವಾಚೆಂಚ್ ಮ್ಹಣ್ ಠಾವೆಂ ಜಾತಾ. ಧರಂದುತ್ ಕಸೊ, ಹೊ ಬರವ್ಪಿ ಅಧಿಕಾರಾನ್ ಬರಯ್ತಾ. ತ್ಯಾ ಭಾಯ್ರ್ ಶುಭ್ವರ್ತಮಾನ್ ಆನಿ ಹೆಂ ಪತ್ರ್ ಬರಾಬರ್ ಧರ್ಲ್ಯಾರ್, ತತ್ವಾಂ ತಿಂಚ್ ಆನಿ ಭಾಸುಯ್ ತಿಚ್ ಮ್ಹಣ್ ದಿಶ್ಟಿ ಪಡ್ತಾ. ಹೆಂ ಸಗ್ಳೆಂ ಲಕ್ಶಾಂತ್ ಘೆವ್ನ್, ಜಾಣಾರಾಂಚೆಂ ಮತ್ ಅಶೆಂ, ಕಿ ಹೆಂ ಪತ್ರ್ ಜುಾಂವಾನ್ ಶುಭ್ವರ್ತಮಾನಾ ಮಾತ್ಶೆ ಆದಿಂ ವೊ ಮಾತ್ಶೆ ಉಪ್ರಾಂತ್ ಬರಯ್ಲೆಂ ದಿಸ್ತಾ.
ಜೆಜು ಖರೊ ದೆವಾಚೊ ಪುತ್, ಹ್ಯಾ ಸತಾ ವಿಶಿಂ ಆಪ್ಣೆಂ ಕಿತೆಂ ಬರಯ್ಲ್ಲೆಂ ತಾಚೊ ಉಗ್ಡಾಸ್ ಕರುಂಕ್, ಖರ್ಯಾ ಧರ್ಮಾಚೆರ್ ಆಡ್ ಭಾವಾರ್ಥಿಯಾಂಕ್ ಘಟ್ ಕರುಂಕ್, ಧಾಕ್ಟೆ ಆಜಿಯೆಚ್ಯಾ ಕ್ರಿಸ್ತಾಂವಾಂಕ್ ಹೆಂ ಪತ್ರ್ ಜುಾಂವಾನ್ ಬರಯ್ಲೆಂ. ತ್ಯಾ ಗಾಂವ್ಚ್ಯಾ ಪವಿತ್ರ್-ಸಭಾಂ ಮದೆಂ ಖಟೆ ಶಿಕವ್ಪಿ ಆನಿ ಪ್ರವಾದಿ ಉಪ್ರಾಸ್ಲಲೆಶೆಂ ದಿಸ್ತಾ. ಹೆ ಕ್ರಿಸ್ತಾಚೆ ವಿರಧಿ; ಜೆಜು ಸಡ್ವಣಾರ್ ಆನಿ ಮನ್ಶಾಸಂಯ್ಬ್ ಘೆತ್ಲಲೊ ದೆವಾಚೊ ಪುತ್ ಮ್ಹಣ್ ತೆ ಮಾನುನ್ ಘೆನಾಸ್ಲೆ.
ಹ್ಯಾ ಪತ್ರಾಚೆಂ ಮುಳ್-ತತ್ವ್ ಮ್ಹಳ್ಯಾರ್ ಹೆಂ: ದೆವ್, ಜೆಜು ಕ್ರಿಸ್ತಾ ಉದೆಶಿಂ, ಆಂಕಾಂ ವಳ್ಖುಂಕ್ ಮೆಳ್ತಾ; ಮ್ಹಣ್ಟಚ್ ಜಿಂ ಕಣ್ ಬಾಪಾಚ್ಯಾ ಎಕ್ಚಾರಾಂತ್ ಜಿಯೆವಂಕ್ ಸದ್ತಾತ್, ತಿಂ ಮನಿಸ್ ಜಾಲ್ಲ್ಯಾ ಪುತಾ ಉದೆಶಿಂಚ್ ಹ್ಯಾ ಎಕ್ಚಾರಾಂತ್ ಭಿತರ್ ಸರುಂಕ್ ಪಾವ್ತಲಿಂ.
ತ್ಯಾ ಭಾಯ್ರ್, ಹ್ಯಾ ಪತ್ರಾಂತ್ ಆನಿಂಕ್ ತಿನ್ ಸತಾಂ ನೆತಾನ್ ಉಗ್ಡಾಪಿಂ ಕೆಲ್ಯಾಂತ್ : ದೆವ್ ಮ್ಹಳ್ಯಾರ್ ಉಜ್ವಾಡ್, ದೆವ್ ನಿತ್ ಆನಿ ದೆವ್ ಮಗ್. ಮ್ಹಣ್ಟಚ್, ಅವ್ತಾ ಉದೆಶಿಂ ಬಾಪಾ ಕಡೆ ಆಂಕಾಂ ಎಕ್ವಟ್ ಜಾಯ್ ಜಾಲ್ಯಾರ್, ಆಮಿ ಉಜ್ವಾಡಾಂತ್, ನಿತಿಂತ್ ಆನಿ ಭಾವಾಂಭಯ್ನಿಂಚ್ಯಾ ಮಗಾಂತ್ ಜಿಯೆವಂಚಿ ಗರಜ್. ಜಿಂ ಕಣ್ ಜೆಜು ದೆವಾನ್ ಮಾಖ್ಲಲೊ ಆನಿ ಮನಿಸ್ ಜಾಲ್ಲೊ ದೆವಾಚೊ ಪುತ್ ನ್ಹಯ್ ಮ್ಹಣ್ಟಾತ್, ತಾಂತಾಂ ತೊ ಫಟ್ಕಿರೆ ಆನಿ ಕ್ರಿಸ್ತಾಚೆ ವಿರಧಿ ಮ್ಹಣ್ಟಾ.
ಹೆರಾಂ ವಸ್ತುಂ ಮದೆಂ, ತೊ ಪ್ರಿತಿಮಗಾಚೆಂ ವರ್ತೆಪನ್ ವಾಖಾಣ್ತಾ ಆನಿ ತೊ ಖಬರ್ ಕರ್ತಾ ತೊ ದೆವಾಚೊ ಮಗ್ ಪೆಲ್ಯಾಚಿ ಅಪುರ್ಬಾಯ್ ಕರುನ್ ದಿಶ್ಟಿ ಪಡ್ತಾ ತಸ್ಲೊ. ಹ್ಯಾ ಭಾಯ್ರ್, ದೆವಾಚಿಂ ಭುರ್ಗಿಂ ಕಣ್ ಆನಿ ದೆವ್ಚಾರಾಚಿಂ ಭುರ್ಗಿಂ ಕಣ್, ತಿಂ ಕಶಿಂ ದಖಲ್ ಜಾತಾತ್, ಆನಿ ಶೆಕಿಂ ಪಾತ್ಕಿ ಮನ್ಶಾಂಕ್ ಕಶೆಂ ಭಗ್ಸಣೆಂ ಮೆಳ್ತಾ, ತೆಂ ತೊ ದಾಖಯ್ತಾ.
ಹ್ಯಾ ಪತ್ರಾಚಿ ಮಾನ್ಡಾವಳ್ ಅಶಿ :.
ಪ್ರಸ್ತಾವ್ನಾ : 1: 1-4
ಉಜ್ವಾಡ್ ಆನಿ ಕಾಳಖ್ :1: 5-2:29
ದೆವಾಚಿಂ ಭುರ್ಗಿಂ ಆನಿ ದೆವ್ಚಾರ್ಗಾಚಿಂ ಭುರ್ಗಿಂ : 3: 1-24
ಸತ್ ಆನಿ ಚುಕ್ : 4: 1-6
ಮಗಾಚೊ ಕಾಯ್ದೊ : 4: 7-21
ಭಾವಾರ್ಥಾಚೆಂ ಜಯ್ತ್ : 5: 1-21
तियात्रीस्त शालीनी

तियात्रीस्त शालीनी हांचे पुराय नांव शालीनी मारडोलकार हाणें कोंकणी तियात्राक आपलें नवें रुप दिवन लोकां मुखार हाडलें आनी कोंकणी मोगी निर्मांण केले. कोंकणी माचयेर येवचे पयलीं तिणें गुजराती आनी मराठी थियेटरांक वा गुजराती आनी मराठी माचयेक आपलें योगदान दिलां
अशें म्हूण तांकां नामनां आसा.आयज कोंकणी माचयेक शालीनी मारडोलकार मेळ्ळें आनी कोंकणीची मान एका दपक्याक वयर सरली.तिणें पयलेच काम 
केलें तें एन्थनी फ्रांकलीन हांच्या "भाव" ह्या तियात्रांत आनी गोंयांत तियात्राच्या सोमदीरांत आपलो पांय दवरलो तो तीणें फाटी काडूक नां तिणें व्हड व्हड तियात्रिस्तां वांगडा कांम केल्लें जशें सी.आलवारीस आनी एन्थनी मेन्डीस हांच्या वांगडा ताणें चडांन चड कातारां गायल्यांत जशें जशें तें तियात्रांत फामाद जातालें तेन्नां ताका सी.आलवारीसान आपल्या "वोजें" ह्या तियात्रांत घेतलें ह्या तियात्रांन शालनीक मळबाच्या तेगशेर पावयलें आनी इतिहासांत आयज तांचें नांव चापलें.तशेंच तिणें फामाद दीगदर्शक वांगडां काम केलां जशें जे.पी.सौजालीनां,जासींत वाझ,एन्थनी डीसा,रोबीन वाझ, प्रेम कुमार,एम.बॉयेर,आलफ्रेड रोझ,आनी हेर,तांचें जे.पी.सौजालीनां हांचो "सात दुखी" ह्या तियात्रांत शालीनी ʻभाग्वोथ आंकवार मारीयाʼहीची भुमीका घेतलेंली शालीनीन ती भुमीका खूब बरे तरेन केल्ली आनी ताका ह्या कारणांक लागून खूब पुरस्कार फावो जाल्ल्यात.त्या उपरांत ताणें एन्थनी मेन्डीसा 
वांगडा विनोदी भुमीका केल्ल्यो,शालनीन दोन फामाद कोंकणी फिलमांनी कांम केल्ल्याचो उल्लेक मेळटा "नीर्मोण",आनी "म्होजी घोरकान्न" हे दोन तियात्र जांतुंत ताणें काम केलां.तिणें आपलें काम बरे तरेन केल्लें आसा प्रतेक भुमीका तिणें बरे तरेन हाताळ्या ताणें "नीर्मोण" ह्या कोंकणी फिल्मांत जी आल्लय गायिल्ली ती आयज पासून लोकांच्या तोंडांत घोळटा.तांची ही आल्लय एच.एम.वी.चेर रेकोर्ड केल्ली मेळटा.आनी ही दोनूय कोंकणी फिल्मां शालीनीच्या घरकाराच्या ए.सालाम हांच्या दिगदर्शना खाला जाल्लीं.
शालनीक ʻनीर्मोणʼ ह्या फिल्मांत तांमें केल्लया भुमिका खातीर "best actress" हो पुरस्कार फावो जाल्लो हो पुरस्कार तांकां सर्वगेस्त इंदिरा गांधींच्या हस्तुकी तांकां मेळ्ळो ʻनीर्मोणʼ हें फिल्म कोंकणीचें हिन्दीन केल्लें तेंन्नां शांलनीच परत तांतूत मुखेल नट आसली.तेन्नां ह्या निर्मोण फिल्मांचें नांव हिन्दीन तकदीर अशें केलें.शालीनीन त्या उपरांत सी.अलवारीसाच्या विडीयो फील्मांत मुखेल नटी आसली ,त्या फिल्मांचें नांव "मोगाची फाशी" आसलें त्या फिल्मांचो निर्मांतो स्वता सी.अलवारीस आसले तशेंच शालनीन स्वता तियात्र बरोवन ताचें दिगदर्शन केलां तांच्या तियात्राचें नांव "संवसाराचो घाडो" आसलें,हो तियात्र आख्खया गोंयांत
प्रदर्शीत जाल्लो.शालनीन आपलें योगदान कोंकणी तियात्र माचयेक दील्लें पळोवपाक मेळटा.
पळेयात.
Nirmon
José Alves Ferreira

José Alves Ferreira (1891 - 19??) ek Portugez rajkarbhari (politician) aslo, ani 1947-48 vorsant Goencho vella pavtti (interim) rajiopal (governor).
Ago Fulambai, Fulambai - Dulpod

Ago Fulambai, Fulambai.
Oh! My Flower Girl!
Type: Dulpod
Source: Lourdinho Barreto. Goemchem Git. Pustok 1, p. 43
Musical form: Binary
Literary form: Monologue
Translated by Lourenço de Noronha, Vienna, June 2005
Ago fulambai, fulambai.
Oh! my Flower Girl! Oh! my Flower Girl!
Fulamche mojem bai,
You are pretty like a flower, my Lady,
Motte motte polkis fulambai,
Well known dancers, you Flower Girl,
Tuka kiteak zai.
Why do you want them?
Tambdde tuje ontt(u) fulambai.
Your lips are red, you Flower Girl.
Rozam sarke pole.
Your cheeks are like true roses.
Motte motte polkis fulambai,
Well known dancers, you Flower Girl,
Soglle tujê kodde.
They are all after you.
Garxe tuje dolle fulambai,
Your eyes are brillant, you Flower Girl,
Arxeant vochun polle.
Go and have a look in the mirror.
Motte motte chole fulambai,
Rich young men, you Flower Girl,
Tuka moddtat dolle.
They all have an eye on you (lit. they are making signs with their eyes for you).
Polleiat.
Dulpod Goenche
Adolf Hitler

Adolph Hitler (20 epril 1889 – 30 epril 1945) ho austriyananta jalmallo jarmana rajakarani 1933 savana 1945 varsa atmahatyamerena nazi jarmanicho hukumashaya ashillo 1934. tanem 1 saptembara 1939 disa polandachera ghuri ghaluna dusarem mhajuja suru jalem. jujachya puraya kalanta lashkari karavayanni tacho lagincho vanto ashillo ani holokostachya gunyamvanta to kendrasthani ashillo: sumara sa lakha jyu ani hera lakhanni balincho vanshaghata.
Polleiat.
Adolf_Hitler
अलक्ष्मी

लक्ष्मीची व्हडली भयण. तिका ‘ज्येष्ठा’ हें वेगळें नांव आसा. महाराष्ट्रांत तिका ‘आक्काबाई’ म्हूण वळखतात. अलक्ष्मी ह्या उतराचे अर्थ जी लक्ष्मी न्हय ती असो जाता.क्षीरसागराच्या समुद्रमंथना वेळार वीख (कालकूट) भायर सरतकच, पूण लक्ष्मीच्या पयलीं दर्यांतल्यान भायर सरली म्हूण तिका लक्ष्मीची व्हडली भयण मानपाक लागले. अलक्ष्मी म्हळ्यार दारिद्र्य, दैन्य आनी दुख्ख. ती दर्यांतल्यान भायर येतकच तिणें विचारलें, ‘हांव खंय रावूं?’ ताचेर देवांनी तिका सांगलें, ‘जंय केळसो, कुंडो आनी केंस आसतात थंय तूं राव.’‘ज्या घरांत झगडीं, झुजां, दुख्खां हांचे राबितो आसा. गुरू देव, सोयरे धायरे इश्ट हांचो अपमान जाता. जंय फट उलयतात, जंय लोक एकामेकांक फटयतात. जंय अधर्माच्यो गजाली चलतात थंयतूं राव.’
क्षीरसागराचे मंथन चलता आसतना अलक्ष्मी फाटल्यान लक्ष्मीचो जल्म जालो. तिचें विष्णुकडेन लग्न थारलें. व्हडले भयणीचें लग्न जाल्या बगर धाकलेचें लग्न करपाक जायना अशें शास्त्रांत सांगिल्ल्यान लक्ष्मीच्या लग्नाक आडमेळीं आयलीं. म्हूण देवांनी अलक्ष्मीचें लग्न उद्दालक ऋषी कडेन लायलें (पद्मपुराण ब्र. 9.10). लिगपुराणांत तिचें दुःसहा कडेन लग्न जाल्ल्याचें सांगला (2.6). फुडें उद्दालकाक तिचो सभाव आवडूंक नाशिल्ल्यान तो तिका सोडून गेलो. उपरांत ती एका पिंपळापोंदा बसून रडपाक लागली. तिचें रडप आयकून लक्ष्मी, विष्णु सयत तिका मेळपाक आयली. लक्ष्मीन तिका वर दिलो की ‘जे कोण अश्वत्थमूळीं तुजी पुजा करतले, ते गिरेस्त जातले.’ तेन्ना सावन दर शेनवारा लक्ष्मी पिंपळाच्या मुळांत तिका मेळपाक येता अशें समजतात. शेनवाराक सूर्य उदेवचें आदीं केल्ली पिंपळाची पूजा लक्ष्मीप्रद मानतात.
हे देवीचें वर्णन आगम आनी विष्णुपुराण हातूंत मेळटा. ती काळी सांवळी, तांबड्या दोळ्यांची, दोन भुजां आशिल्ली, लांब नाकाची, थानां आनी पोट व्हड आशिल्ली. काकध्वज धारण करपी, बैला सारकें व्हड तोंड आशिल्ली, आपणाल्या धूव-पुतां वांगडा आसता. सान्न हें तिचें आयुध. शीतलादेवींचें स्वरुप कांय तरेन अलक्ष्मी सारकेंच आसता. ह्या वर्णना कडेन जुळपी मध्ययुगांतली शिल्पां पळोवंक मेळटात.
हिची भोंवडी आपल्या घराचेर येवंची न्हय म्हूण आश्विन शु.8 महावक्ष्मीचे पुजेपयलीं ज्येष्ठा ह्या नांवान तिची पूजा करतात आनी फाटल्या दारान एक वात लावन ती घराच्या कोनशाकोनशांक भोंवडावन मुखावेल्या दारांत हाडून उडयतात. ही तरा म्हळ्यार अलक्ष्मीक भायली वाट दाखवप असो समज आसा. हाच्या उरफाटें वात दाखोवन ती घरांत हाडप, हाका लक्ष्मीक भीतर येवपाची वाट दाखोवप अशें समजतात. बंगालांत आश्विन उमाशेक शेणाची ‘क्षणिका अलक्ष्मी’ तयार करून लक्ष्मीवरीं तिची पुजा करतात आनी उपरांत विसर्दन करतात.
पौष पुनवेक पुष्य नक्षत्र लागिल्लें आसता. त्या दिसा घरच्या दादल्यान धव्या सासवांचो लेप लावन न्हांवचें आनी अलक्ष्मीक घरांतल्यान भायर धांवडावन घालची अशें धर्मग्रंथांनी सांगलां.मागीर नारायण, इंद्र, चंद्र, बृङस्पति आनी पुष्य हांच्या मूर्तीक सर्वाषधियुक्त उदकान न्हाण घालून तांची पुजा करची तशेंच त्या वेळार होम घालचो अशें म्हळां.
Malvonni jevonn khann

Malvonni jevonn khann Mharaxttrachea Dokxinn Konkonn ani Goenchea bhagachem ek mhotvachem jevonn zavn asa. Zorui Malvonni jevonn khan, chodd korun mansahari, tantunt zaiteoch xivrakache pratui asat Zorui tem ek svotontr jevonn khann, tem Mharaxttri ani Goenchea jevonn khanna sangatak, ekach vellar vaporpant ieta. Malvonn ek Mharaxttrachea ostompt dorea degecho Sindhudurg jil’leacho ganv zavn asa.
Malvonni jevnna khannant khobrem udarponni zoxe porim kantoilolem, sukem kantoilolem, bhazlolem, khobreacho kholl ani narlacho ros vaporpant ieta.Zaiteach mosaleant sukeo tambddeo mirsango ani her mosalo zoxe porim kothmir, miriam, jirem, losunn, adi asta, Thoddea pratamni amsul, amttann ani toram astat, Malvonni mosalo, ek suko pitthacho mosalo zantunt 15 tem 16 sukea mosalacho mistur vaporpant ieta. Ho mosalo dhaddavn pittho korun bhornneamni bhorun zai ten’na vaporpant ieta.Punn, sogllench jevonn khann tikh nasta. 'Konkanastha Bamonn' jevnnachi tora fiki asun torui tem xivrak zavn ruchichem zavn asa..
Malvonni jevonn khannant nustem chodd vaporpant ieta[1] Solkoddi ek gulabi pachokachem bironddachea follachem (Garcinia indica) piop ani narlachea rosachem kortat, jem tikhott Konknni/Malvonni jevnna uprant pivpant ieta jem thonddi dita.. .
Reis Magos

Reis Magos ganv Bardez talukant Mandovi Nodichea ut'tor kinarer asa. Hea ganvchem adlem nanv Verem zaun asa zo sov vaddeamnim vanttlolo asa. Quegdevelim, Ambeakhann, Portais, Tuant, Sonarbhatt ani Betim. Reis Magos Kil'lo ani Reis Magos Igorz, heam don Imarotim khatir ho ganv nanvosto. Hea Gavant 5 devllam asa jim Hanuman, Shantadurga, Krishna, Vital ani Saraswati hea Devank orpit kel'li asa. Hanchea modlem Shantadurgechem Devull prosidh asa. Hea devllan "Kalo" ho nanvosto somorombh zata. INS Mondovi hi Navychi Academi hea gavant asa.
Reis Magos Kil'lo.
Reis Magos ho ek itihasik kil'lo. Ho mandovi nodichea tondar bandlolo asa. Ho kil'lo dusmanachea akromonak zhuzunk bandlolo. Portugalache serkari odhikari hea kil'leant asro ghetale. Jen'na Aguadcho Kil'lo bandhunk naslo, Reis Magoscho and Gaspar Dias kil'lo zo nodhichea dusrea tondar aslo, he don kil'le dusmanachea akromonak rakunk bhandele.
Reis Magos Igorz.
Kil'leache eke vatten Reis Magos Igorz asa ji Bardez Talukantli poili Igorz ji 1555 vorsa bandleli. Hi Igorz Teg Vidvanank bhettoila. He Igorjek Raiall Igorz mhunttat. He igorjecho samball serkar kortat. Janerache 6 tarker hea igorjechi mukhel porob somorombtat.
Polleiat.
Goy Wikivoyage
शिरीश पै

शिरीश पै ही ललीत लेखन बरोवपी आशीली.
जल्म.
15 नोव्हेंबर 1929 ह्या दीसा जालो.
शिक्षण.
त्यांच्या घरांतूच साहीत्य विंगड विंगड तरेंन वावुरताले. 
साहित्याचें हें बालकंडू तांका ल्हानपणासावन मेळटालें. साहित्य विचाराचें संस्कार तिचेर भोवतणच्या वातावरणांतल्यान सदांच जायत आसलें. अशें आसलें तरी शिरीश पै हांची स्वताची अशी एक बरोवपाची पद्धत आसा. 
तांच्या प्रसन्न बरोवपान ललीत लेखन वाचप्यांक खुब्ब खोशी जाताली. जशें ताणी ललीत लेखन केलें. तशेंच कवितांकूय न्याय दिलो.
एक तारी, एका पावसाळ्यांत, पायवाट, कस्तुरी, ऋतुचक्र. अशें तांचे कांय कवितासंग्रह प्रसिद आसात. मराठी कवितेंत जपानी हायकू हो प्रकार रूजोवपाचो मान शिरीष पै हांकाच वता. 
लालन बैरागींण, हे ही दिवस जातील ह्यो कादंबर्यो ताणीं बरयल्यो. ल्हान भुरग्यांखातीर आईची गाणी, बागेतल्या जमती ह्या बाल साहित्याची निर्मिती केली. चैत्रपालवी, खडकचाफा, सुखस्वप्न कांचनबहार. हे तांचे काणयांचे संग्रह प्रसिद आसात. तेच वांगडा हा खेळ सावल्यांचा, झपाटलेली, कळी एकदां फुलली होती ही नाटकां ताणी बरयलीं.
वावर.
काणयो, कविता, ललीत लेखन, बालवाड्मय, नाटक हया साहित्याच्या सगळ्या क्षेत्रांत मुक्तपणान संचार करपी लेखिका म्हणल्यार शिरीष पै. फाटल्या धा हजार वर्सात अशें व्यक्तिमत्व जालें ना अशा व्यक्तिमत्वची म्हणल्यार आचार्य अत्रें हांची शिरीष पै ही धूव.
कलसकारांक पावलुचें पत्र

कलसकारांक पावलुचें पत्र.
Epistle to the Colossians
कलसकारांक पावलुचें पत्र.
५३व्या वर्सा थावन तें ५६व्या वर्सा परियान पावलू एफेजांत आसताना, ताच्या शिसांनीं शुभवर्तमानाचो निरप त्या प्रांतांतल्या भितरल्या गांवांनीं व्हेलो. ह्या शिसां मदें एपाफ्रास आल्सो; ताणें कलस, लादिसेइया आनी हियेरापलीस नग्रांनीं शुभवर्तमान पर्गटलें.
आपल्या शिसाच्या वावराक लागून, पावलून हुरबा दाखयली. थडीं वर्सां उपरांत, रमी संराजा मुखार ताची नीत जावंची आसली तेदना, बंदखणिंत आसताना, एपाफ्रासा उदेशीं कलस नग्रांतल्या क्रिसतांवांची खबर पावलूक मेळ्ळी. जरी एपाफ्रासान दिल्ली खबर चड-करून बरी आसली, तरी हे कलसकारांचे तर्णे पवित्र-सभेंत गंभीर प्रस्न आसात म्हण पावलूक दिसतालें. थंय चल्तल्या खटेपणाक फुडो करुंक, ताणें स्पश्ट उत्रांनीं जेजू क्रिसता आंच्या सडवणारा विशीं आनी ताचे गुडार्त कुडी विशीं, म्हणगे पवित्र-सभे विशीं, नीट शिकवण दिली; आनी, ही शिकवण मनांत धरून, क्रिसती आपवण्याक सबता तसलें जिवीत जियेवंक ताणें थडे नेम दिले.
त्याच बराबर खट्या शिकवणांचेर ताणें खर निशेद मारलो. जेजू क्रिसताच्या देवपणा विशीं नीज आनी सार्की संजणी दिल्या देखून, ह्या पत्राचे पयले दन अवेस्वर एकदं म्हत्वाचे.
कलसकारांक बरयल्लें पत्र एफेजकारांक बरिल्ल्या पत्रा भाशेन दिसता. ह्या पत्रांत आसात तीं खूब उत्रां आनी वाकियां एफेजकारांक बरयल्ल्या पत्रांत-ऊय मेळतात. हीं पत्रां त्याच काळार बरयल्लीं, आनी जुदेवान आनी विदेशियां मदें क्रिसतांव जाल;ल्यांक तीं तय्यार केल्लीं. देखून, हीं दनूय पत्रां बराबर वाचुंक जाय.
ह्या पत्राची मानडावळ अशी.
प्रसतावना : १ : १-८
क्रिसताचें जिवीत आनी वावर : १: ९-२: १९
क्रिसता सवें नवें जिवीत : २ : २०-४:६
संपादणी : ४ : ७-१८
पळेइयात.
Epistle_to_the_Colossians
नागेशी देवस्थान

नागेशी देवस्थान हें गोंयांत फोंड्या तालुकांतल्या बांदोड्या गांवांत हे नागीशी देवस्थान आसा. फर्मागुडी कवळें-फोंडे ह्या रस्त्याचेर सुमार 800 मी.अंतराचे हें देवस्थान आसा.श्री नागेश देवस्थान हें शंकराचे स्वयंभू जागृत स्थान आसून थंयसर शिवलिंगाची स्थापना खूब पुर्विल्ल्यी काळापसून आसा असो उल्लेख मेळटा..
देवळा मुखार एक शिलालेख, आसा तो हें देवूळ पुरातन आशिल्ल्याचो पुरावो दिता. विजयनगर साम्राज्याच्या वीर प्रताप देवाराय महाराय या राजाचे कारकिर्दींता शके १३३५ वा इ.स.१४१३ ह्या काळांत गोमंतकांत
मंजण गोसावी हो प्रतिहस्थ आसतना मी शेणवी वागळे हामें वेद खंडिकेचें किळागर,नागझरी मळो शेत आऩी गोलती वाड्यावयलेंरूवी कुलीगर अश्यो जमनी श्री महालक्ष्मी ह्या देवांक देल्ल्याचो उल्लेख ह्या
शिलालेखांत आसा.तशेंत ह्या देवळांत प्राचीन काळांतली गणपतीची मुर्ती आसा.कांय जाण म्हणटात, हो देव नागवा गांवांतल्यन नागेशी स्थलंतरीत जाला, जाल्यार कांय जाण म्हणटा ताचे मूळ नागेशीच आसा.
ह्या देवस्थाचे संस्थापक कुळावे महाजन कोशिक,वत्स आनी भारव्दाज ह्या गोत्राचे गौड जातीच्या कांय कुटुंबाचे आसून श्री नागेश तांचे कुळ देव.अशेंय म्हणटांत नागेश ज्या कोणाचो कुळ देव आसा तांका पालीचो
पात्सो ना.
ह्या देवळाचो फुडो अस्तंतेक अासा आनी ताच्या सामकार एक तळे आसा.ही तळी देवळाची सोबितकाय आनी वाडयता. ह्या तळयेचे खाशेलपण म्हणळ्यार जी बांदोडची फडते आसा जांचो देव नागेश, तांच्या चलयांचे जेन्ना लग्न थरता तेन्ना त्या व्हकलेक म्हुर्ताच्या साडयेरच ह्या तळयेर हाडून न्हाणोवपाक जाय.ना जाल्यार तिचे लग्न करपाक मेळना.वर्सुकी श्रावण म्हयन्यांत ह्या देवळांत सार्वजनीक सप्ताह करता.सातदीस हरिनावाचो गजर हांगा जाता.दर दीसा चित्ररथाची मिरोवणूक जाता.शेवटच्या दि्सा दहुअंडी कार्यावळ जाता.गांवांतले युवक नाट्यप्रयोग करता. अश्विन म्हयन्यांत नवरात्री उत्सव हांगा जाता. ह्या नवरात्री उत्सवाचे खाशेलपण म्हणळ्यार ज्या दीसा दीसा नवरात्रिची पयली माल घालप जाता त्या दिसा देव मखरांत बसता तेन्ना तो एक ल्हान भुरग्याचे रूप घेता अशेच रूप घेत घेत तो शेवटच्या दिसा तो जाण्ट्याचे रूप घेता.हे पळेवपाक नव दीस हांगा खूब गर्दी आसता.सगळ्यात व्हड उत्सव म्हणल्यार जात्रा. नागेशी जात्रेक गांवच्या लोंकांक तशेंच जांचो कूळ देव नागेशी तांकाय दिवजा आसता.पूण जी बांदोडची फडते आसा ती थंय दिवज पेटयना.ती तांच्या गांवान पेटयता.पूण ह्याच दिसा ,तांच्या गांवच्या देवळांत पेटयता.जो गांवचो लोक आसांत तेच हांगा दिवजा लायता.
अठरा जून (कविता संग्रह)

अठरा जून ह्या डॉ मनोहरराय सरदेसाय हाणें बरयले कविता संग्रग जाव्नस.
पयली आवृती.
2007
उजवाडावपी.
ज्यासिनो वाझ,
सचिव,गोवा कोंकणी अकादेमी
पणजी गोंय
छापपी.
श्री गुरुकृपा
टायपोग्राफिक्स,
मडगांव गोंय
मुखचित्र.
गौरीश वेर्णेकार
मोल.
रु 70
ಭವ್ ಫಳಾದೀಕ್ ಮಾಗ್ಣೆಂ ಸಾಂತ್ ಆಂತ್ಣೀಕ್

Very Fruitful Prayer to Saint Anthony of Padua.
ಹೆ ಭಾಗೆವಂತಾ ಸಾಂತ್ ಆಂತೊನ್, ಭಕ್ತಾಂ ಮದೆಂ ಭೌ ಬಳ್ಯಾ ಆನಿ ಮೊವಾಳಾ; ತ್ಯಾ ಉಲೊವ್ಪಾಚ್ಯಾ ಮೊಗಾ ಪಾಸ್‌ತ್ ಜೊ ತುನ್ವೆಂ ದೆವಾ ಕೆಲೊಯ್; ತ್ಯಾಂ ತುಜ್ಯಾಂ ವಾಖಾಣ್ಲೆಲ್ಯಾಂ ಶೆಗುಣಾಂ ಪಾಸ್‌ತ್ ಆನಿ ಸಾವರ್ನಾಸಲೆಲ್ಯಾ ಮೊಗಾ ಪಾಸ್‌ತ್, ಜೊ ಪೆಲ್ಯಾ ಸವೆಂ ತುನ್ವೆಂ ದಾಖಯ್ಲೊಯ್; ಫಾವೊ ಜಾಲೆಂ ತುಕಾ ತೆಂ ದೆಣೆಂ ‌ವ್ಹಡ್ ಆನಿ ವಿಚಿತ್ರ್ ಮಿಲಾಗ್ರಿ ಕರ್ಚೆಂ ಹ್ಯಾಚ್‌ ಸೌಂಸಾರಾಂತ್ ಆಸ್ತಾನಾ, ಹ್ಯಾ ಪರಿಂ ಆನಿಂಕ್ ಕೊಣುಂಚ್ ಭಕ್ತಾಕ್ ದಿಲೆಂ ನಾಂ. ತುಜ್ಯಾ ಉತ್ರಾಕುಚ್ ಮಿಲಾಗ್ರಿ ಘಡತ್ ಆನಿ ತುಂ ಸದಾಂಚ್ ಆಯ್ತೊ ಆಸ್ಲೊಯ್ ಉಚಾರುಂಕ್ ತೆಂ ಉತರ್, ಗರ್ಜೆವಂತಾಚೆಂ ಮಾಗ್ಣೆಂ ಆಯ್ಕುಂಕ್. ಉಪೊದ್ರ್ಯಾಂಕ್ ಸಾಂಪ್ಡಲೆಲ್ಯಾಂಚಿಂ, ಉಲ್ಲಾಸಾಂಚಿಂ ಮಾಗ್ಣಿಂ, ತುಜೆ ಸವೆಂ ಕೆದ್ನಾಂಚ್ ನಿರ್ಫಳ್ ಜಾಲಿಂ ನಾಂತ್, ಪಿಡೆವಂತಾಂಕ್ ತುಂ ಭಲಾಯ್ಕಿ ದಿತಾಲೊಯ್, ಸಾಂದ್ಲೆಲ್ಯೊ ವಸ್ತು ಪರ್ತ್ಯೊ ಮೆಳತ್, ದುಖಾನ್ ಚಡ್ಫಡತ್ಯಲ್ಯಾಂ ಸವೆಂ ತುಜೆಂ ಕಾಳೀಜ್ ಚುರ್ಚುರತಾಲೆಂ, ದುಖೊವ್ಲೆಲ್ಯಾಂ ಕಾಳ್ಜಾಂತಲಿಂ ವಿಲಾಪಾಂಚಿಂ ಮಾಗ್ಣಿಂ ಆಯ್ಕುನ್, ಮೆಲೆಲ್ಯಾಂಕ್ ಪೊರ್ಯಾನ್ ತುನ್ವೆಂ ಜಿವೆ ಕೆಲೆತ್.
ಹ್ಯಾ ಸೌಂಸಾರಾಂತ್ ಆಸ್ಲೊಯ್ ತೆದ್ನಾಂ, ತುಜೆನ್ ಕರಿ ನೆಜೊ ತಸ್ಲಿ ವಸ್ತ್ ನಾಸ್ಲೀಯಿ, ಬಾರಾವ್ನ್ ಪಾತಕ್; ಪೆಲ್ಯಾಚೆಂ ದುಖ್ ಆನಿ ಕೊಣಿಸ್ತಾಯ್ ಪಳೆವ್ನ್, ತಾಕಾ ಆದಾರ್ ದಿಲ್ಯಾ ಬಗರ್ ತುಜ್ಯಾನ್ ‌ರಾವ್ ನೆಜೊ ಆಸ್ಲೆಂ.
ಧಿರಾವ್ನ್ ಹ್ಯಾಂ ನಿಯಾಳಾಂನಿಂ ಆನಿ ತುಜೆಂ ಮಾಗ್ಣೆಂ ದೆವಾ ಥಾಂಯ್ ಭೊವುಚ್ ಫಳಾದೀಕ್ ಮ್ಹುಣ್ ಜಾಣೊ ಜಾವ್ನ್, ಹಾಂವ್‌ ದಿಂಬ್ಯೇರ್ ಪಡ್ತಾಂ, ತುಜೆ ಇಮಾಜಿ ಮುಖಾರ್ ಆನಿ ಸಗ್ಲ್ಯಾ ವಿಸ್ವಾಸಾನ್ ಮ್ಹಜ್ಯಾ ಕಾಳ್ಜಾಚ್ಯಾ, ತುಕಾ ಪ್ರಾರ್ಥ್ತಾಂ ಕರ್ ಮ್ಹುಣ್ ಮ್ಹಾಕಾ ಹೊ ಉಪ್‌ಕಾರ್, ಜಾಚಿ ಮ್ಹಾಕಾ ‌ಚಡ್ ಗರಜ್‌. ( ಹಾಂಗಾ ತುಜಿ ಗರಜ್‌ ಸಾಂಗ್ ). ಹಾಂವ್‌ ಮಾಗ್ತಾಂ ತಿ ವಸ್ತ್ ಮ್ಹಾಕಾ ಮೆಳುಂಕ್, ಎಕೆ ಮಿಲಾಗ್ರೀಚಿ ಪೊರ್ಯಾನ್ ಗರಜ್‌ ಪಡ್ಲಿ ಜಾಲ್ಯಾರ್‌, ತರುಯ್ ತುಜೆರ್ ಮ್ಹಜೊ ವಿಸ್ವಾಸ್ ಉಣೊ ಜಾವ್ನಚೊ ನಾಂ ಕಿತ್ಯಾಕ್ ತುಂ ಜಾವ್ನ್ ಆಸಾ ಮಿಲಾಗ್ರೀಂಚೊ ಧನಿ ಜೊ ಹ್ಯಾ ಸಂವ್ಸಾರಾಂತ್ ಆಸ್ತಾನಾ ತುಜ್ಯಾ ಎಕಾಚ್ ಉತ್ರಾನ್ ವ್ಹಡಾಂತ್ಲ್ಯಾ ‌ವ್ಹಡ್ ಮಿಲಾಗ್ರಿ ಕರ್ತಾಲೊಯ್. ಎಹ್ ಭವ್ ಮೊವಾಳಾ ಆನಿ ಮೊಗಾಳಾ ಭಕ್ತಾ, ಸಾಂತ್ ಆಂತೊನ್, ತುಜೆಂ ಕಾಳೀಜ್ ಸದಾಂಚೊ ದಯಾಳ್ ಆನಿ ಚುರ್ಚುರಯಾಂಚೆಂ ಜಾವ್ನ್ ಆಸ್ಲೆಂ ತರ್‌ ತ್ಯಾಚ್‌ ದಯಾಳ್ಪಣಾನ್ ಆನಿ ಚುರ್ಚುರಯಾಂನಿಂ, ಉಲಯ್ ಎಕುಚ್ ಉತರ್, ಬಾಳ್ಕಾ ಜೆಜೂಚ್ಯಾ ಕಾನಾಂತ್, ಜೊ ಧಾದೊಸ್ತಾಲೊ ತುಜೆ ವೆಂಗೆಂತ್ ಖೆಳುಂಕ್. ತುಜೆಂ ಎಕುಚ್ ಉತರ್ ಪುರೊ ಮ್ಹಜ್ಯಾ ಮಾಗ್ಣ್ಯಾಕ್ ಫಳ್ ಮೆಳ್ವಕ್. ಉಲಯ್ ವ್ಹಡಾ ಭಕ್ತಾ ತೆಂ ಉತರ್, ಆನಿ ಮ್ಹಜೆಂ ಕಿರ್ಕಳ್ ಆನಿ ಧಿಂವಾಶಿ ಕಾಳೀಜ್ ಸದಾಂಚ್ ತುಜ್ಯಾ ಉಪ್ಕಾರಾಂತ್ ರಾವ್ತೆಲೆಂ!
ಆಮೆನ್.
"‌ಎಕ್ ಆಮ್ಚ್ಯಾ ಬಾಪಾ, ನಮಾನ್ ಮೊರ್ಯೆ ಆನಿ ಅನೋದ್ ಬಾಪಾಕ್ ಸಾಂತ್ ಆಂತೊನೀಚ್ಯಾ ಮಾನಾಂಕ್"
ಗಾಯ್ನ್.
" ಸಾಂತ್ ಆಂತೊನಿ ಭಕ್ತಾ "
ಸಾಂತ್ ಆಂತೊನಿ ಭಕ್ತಾ,
ಫಿಂರ್ಜಾಂಚೆ ಕುಳ್ಯೆಚ್ಯಾ,
ತುಜ್ಯಾ ಗ್ರಂಥಾತ್ ಖೆಳ್ತಾ
ಬಾಳೊಕ್ ಜೆಜು ರಾಜಾ.
ಬಾಳೊಕ್ ಖೆಳ್ತಾ ಮ್ಹಣುನ್
ಸಾಂತಾನ್ ಘಾಳಿ ದಿಂಬಿ
ಸಮ್ರಣ್ ಪ್ರಾರ್ಥನ್ ಕರೀಯಿ
ಭಕ್ತಾ ಸಾಂತ್ ಆಂತೊನಿ
ಸಾಂತ್ ಆಂತೊನಿ ಭಕ್ತಾ,
ಅಚೊರ್ಯಾಂ ತುಜಿಂ ತೆರಾ :
ಚವ್ದಾವೆಂ ಕರ್, ಭಕ್ತಾ,
ಆಮಾ ಪಾಪ್ಯಾಂಚ್ಯಾ ಘಾರಾ.
जासिंत वाझ

जासिंत वाझ (जल्म - २७ एप्रिल १९१९, मांडूर) नामनेचो कांतारीस्त (गायक), आनी लोकप्रिय तियात्रिस्त (नाटककार). ताचो बापूय क्रास्टो वाझ हो बरो तियात्र दिग्दर्शक आशिल्लो. ताचें मळावें शिकप मांडुराक जालें. मुखावयलेम शिक्षण घेवपाखातीर ताणें मुंबयच्या चंदनवाडी लिटल फ्लॅावर स्कुलांत प्रवेश घेतलो. भुरगेपणासावन तो कांतारां (पदां) रचतालो. स्कुलाच्या प्राचार्यान कांतारीस्त म्हणून ताका पयलो वयलो माचयेर हाडलो. फुडें ताणें तियात्रांनी ल्हान - व्हड भुमिका करपाक सुरवात केली.
पिरायेच्या २७व्या वर्सा 'हांव तुजो घरकार' ह्या तियात्रांत एक मुखेल भुमिका करून ताणें लोकांच्यो मदरो आपले वटेन ओडून घेतल्यो. सुरवेक ताणें गंभीर भुमिका केल्यो. पूण फुडाराक तो विनोदी नट म्हणून मुखार आयलो. दियोगिन्यू द् मेलो हाणें ताका १९६०त गोयांत हाडलो. 'शेवट अब्रू चुकतल्याचो' हो ताचो तियात्र बरोच गाजलो. आपल्याक फावो तशो विनोदी भूमिका मेळनात तें पळोवन ताणें स्वताच विनोदी तियात्र बरोवपाक सुरवात केली, आनी एका फाटोफाट २८ तियात्र बरोवन माचयेर हाडले. ते बरेच गाजले आनी ताच्या कामाची तुस्त - तोखणाय जाली. १९५९त ताचो 'कुन्याद आनी माना' हो तियात्र सगळ्यांक मानवलो. उपरांत ताणें तो तियात्र आफ्रिकेंत मोंबासा, नायरोबी, नाकास, आरूशा, तांगानिया, मोशी, दारुसालम हांगा व्हरून ताचे २४ प्रयोग केले. १९७६त ताणें बारीन, कुवेट, ओमान, मस्कत ह्या आखाती देशांनी आपले तियात्र व्हरून जैतीवंत केले.
'आमचें नशीब', 'म्हजी घरकान्न', ह्या कोंकणी सिनेमांतल्यो विनोदी भुमिका करून प्रेक्षकांकडल्यान ताका व्हड तोखणाय मेळ्ळ्या.
लोकांनी ताका 'तियात्रीस्तांचो राजा' अशी पदवी दिली. चिकाटेन ताणें माचयेची साधना करून गोंयच्या गांवां कणकणीं आपले तियात्र दाखयले. मदीं ७ वर्सां ताणें 'ओमिसारा द् गोवा' म्हळ्यार आकाशवाणी पणजी केंद्रार नोकरी केली. नोकरे उपरांत परत ताणें आपलें लक्ष तियात्राचेर केंद्रित केलें. आयजमेरेन ताच्या तियात्रांचे ५ हजांरावयर प्रयोग जाल्यात. तितल्याय प्रयोगांत ताणें भुमिकाय केल्यात. ताणें सुमार २ हजार कांतारां रचल्यांत. एच्.ए्म. व्ही कंपनीन ताच्या कांताराच्यो ध्वनीमुद्रिका काडल्यात आनी त्यो बऱ्योच गाजल्यात.
गोंय कला अकादमी आनी सिनेटायम्स (प्रकाशन संस्था) हांचे पुरस्कार ताणें जोडल्यांत. मुंबयच्या सिनेटायम्सान ताका 'कोंकणी पालकाचो चार्ली चाप्लीन' तर टायम्स ऑफ इंडियान 'कॅामेडीचो राजा' अशें पाचारून ताची तुस्त-तोखणाय केल्या.
आबदोन्यो रॅड्रिगीज

आबदोन्यो रॅड्रिगीजहो एक तियात्रीस्त.
जल्म.
30 जुलाय 1936 ह्या दिसा जाल्लो.
शिक्षण.
आबदोन्यो ल्हानपणार सात वर्सांचे पिरायेर बापायच्या बेण्डांत सिम्बल्स वाजोवपाक शिकलो.9 वर्साचो आसतना तो सदांत ब्रास बॅँडाक ड्रमस वाजयतालो.1959 वर्सातो आपलें फुडलें जेझ संगीताचे प्रशिक्षण घेवंक मुंबय शारांतगेलो. खूब हुशार आशिल्ल्या कारणान ताका संगीत बरोवपाक आनी वाजोवपाक येतालें, ताका संगीताची खंयचीय शैली सांबाळपाक जाताली जशेंकी 5/4 , 7/8 , 15/8 टेम्पोज.
वावर.
पन्नासाचे मदले पिरायेचेर, ताणें तियात्र बरयले,दिग्दर्शीत केले आनी सादरूय केलेजशे की ‘कितें आमचो फुडार’, ‘दुर्दोशा’,आदी. ताणें फामाद तियात्रिस्तां खातीर वाजयलांजशेजे.पीसोजालीन, एलेक्सिनो दे कांदोली, सी आल्वारीस, जासींतवाज, रेश्मीकुलासो,एम.बोयर,प्रेमकुमार, चॅम्पियनपीटर, आल्फ्रेडरोज, जॉनक्लारो,जॉरोज, प्रिंसजेकब, आरस्तिडीस डायस त्या भायर सुमार तीन हजारां वयर वेवसायीक आनी नांववास्तीक दिग्दर्शकांक ताणें प्रस्तुतीकरण केलां.
ताणें कोंकणी फिल्मां खातीर लेगीतवाजप केलां.‘आमचेंनोशीब’, निर्मोण आनी म्होजी घोरकान्न’. ताणे त्रिकाल ह्या हिन्दी फिल्मांत लेगीत संगीत वाजयलां. त्या भायर आलफ्रेडरोजान,एमबीयर,जेरोमडिसोजा,लॉर्ड्ससलदाना, फा.पीटर कार्डोजो,व्हिलमीक्स-शेरोन,जोरोज,पीटरवीफर्नांडिस, आग्नेलोदीबोरीहाणीं तयार केल्ल्या कोंकणी एचएमवीरिकोर्ड आनी आयकपाच्यो कॅसटी खातीर ताणें संगीत दिलां.
‘गुडीसिवाय’ मुंबई दुर्दशनार ह्या सगळ्यां परस व्हडल्या बॅंडात वाजोवपी तो पयलो पाश्चात्य ड्रमर. ताणें डॉपरवेजा वांगडा‘मायफेरलेडी’ह्या ऑपेरांत भाग घेतलो. त्या भायर उशा अय्यराच्या कोंकणी संगीत कार्या वळींनी ताणें संगीत वाजयलां.आपलें स्वताचें सयत वेगवेगळ्या समयार मधुर संगीत दिवन तो आयज मेरेन आपल्या पांयांचेर उबो आसा.
1965 वर्सा ताणे बी आयकम्पनीस्टीमरएस.एस.केन्या, एस.एस.उगान्डाजोमार्टिन बण्ड आनी पयस सुवाती प्रवास केलो जशें मोंम्बासा, तांजानिया,झीब्रालतोर,लोरेनसो,मार्कीस, बीरा, कार्दोज,श्रीलंका,आदीगल्फाचेदेश भोंवून संगिताचें सादरीकरण केलें.
ब्रास बँण्डा ताणें मुंबयच्या आनी गोंयच्या नांवा स्तीक हॉटेलांत काम केलां.आपलें स्वताचें सयत वेगवेगळ्या समयार मधुर संगीत दिवन तो आयज मेरेन आपल्या पांयांचेर उबो आसा.
रुडॉल्फ डिझेल

रुडॉल्फ ख्रिश्चन क्रार्ल डिझेल हांचो जल्म 18 मार्च 1858 या दिसा पॅरीस हांगा जालो. ताजे कुटुंब पयली ऑग्सबर्ग बाव्हेरिया हांगा रावतालो. ताजो बापूय थिओडर डिझेल हो पुस्तक बाइंडिगचे काम करतालो. मागीर हे कुटुंब 1848 या वर्सा पॅरिस शारांत ताजो बापायन चामड्याच्या वस्तू विकपाचो कारखानो घालो. फ्रेंकोपृशियन युद्द जाल्याकारणान तांका 1870 या वर्सा तांका पॅरिस सोडून लंडन हांगा वचचे पडलें. रुडॉल्फाच्या आवयन तो बारा वर्साचो आसताना ताका ताज्या चुलत्याकडेन ऑग्सबर्ग हांगा गणित शिकपाक धाडलो. पूण रुडॉल्फाक इंजिनिअर जावपाचो आसलें. तशें ताणे आवय बापायक पत्र बरोवन कळित केलें. पूण आवय बापायखातीर ताणे सगल्या विशयांत पयलो येत शिक्षण पुराय केलें. ताका मेळिल्ली रॉयल बाव्हेरिअन पॉलिटेक्निक ऑफ म्युनिच् हांगासल्ली शिष्यवत्ती मात ताणे आवयबापायच्या मर्जीविरुद्द घेतली आनी तो इंजिनिअरकी शिकपाक लागलो. 1880 या वर्सा सगल्यान चड गुण मेळवन रुडॉल्फ स्नातक जालो आनी पॅरिसाक परत आयलो. ताणे बरेच सोद लायले. जर्मनी आनी पॅरिसान या सोदांचो पेटंट ताणे आपल्या नावार केले. डीझेल इंजिन हे अंतर्गत स्फोटक इंजिन आसा. हे इंधन पेट्रोल या इंधनाच्या अतिज्वलनशीलतेंक पर्याय म्हूण वापरलें वता. रुडॉल्फ डीझेल हाणी कोळश्याच्या भुकटीचो इंजिनाचो रचना केली. त्याच वेळार ताची तातूंत भुईमुगाचो तेल वापरून यशस्वी प्रयोग केलो. ताणे वाफेचो वापर करून येक इंजिन तयार केलें. तातूंत अमोनिया व्हेपर वापरून ताजी चाचणी घेत आसताना ते इंजिन फुटलें. रुडॉल्फ मरतां मरतां वाटावलो. खूब म्हयने हॉस्पिटलांत रावचें पडलें. आरोग्याचेर आनी खास करुन दोळ्याचेर वायट परिणाम जालो. मागीर ताणे कार्नोट सायकलचेर आधारित इंजिन तयार केलें. तातूंत फुडे वचून अनेक बदल जाले. पूण आजूनूय बी ते इंजिन डिझेल इंजिन म्हूण वळखलें वता. दि. 29 सप्टेंबर 1913 या दिसा बोटीने लंडन वता आसताना राती जेवण घेवन रुडॉल्फ केबिनाकडेन गेलो तो ताज्याउपरांत कोणाकूच मेळ्ळो ना. 10 दिसाउपरांत नॉर्वेच्या कडेक येका डच जहाजाक ताजे मढें मेळ्ळे, जे वळखूपाच्या स्थितींत नासलें. पाकीट आनी हेर गजाली चल्यान वळखल्यो.
Fulo Hanv Jardinantulem - Dulpod

Fulo Hanv Jardinantulem.
"I am a flower from the garden"
Type: Dulpod
Source: A. da Gama/ C. Xavier. Goemchim Gitam. Mandde anim Dulpodam.Nr. 1,
Musical form: Binary
Translated by: Alfred Noronha, Panaji, Goa, 26.05.2005
Fulo hanv jardinantulem votan bavolem. (bis)
I am a flower from the garden which has wilted in the sun
Noketru hanv fanteavelem kupan dampolem. (bis)
I am the morning star which was hidden by the clouds
Bakra baban borem disota mhunn rabum dovorlem. (bis)
Because the landlord liked me so much, he kept me with him
Polleiat.
Dulpod Goenche
एजेक्येल आचें पुस्तक

एजेक्येल आचें पुस्तक.
Book of Ezekiel
एजेक्येलाचें पुस्तक एकदों बरे तरेन रचून हाडलां. पयली प्रस्तावना (अव. १-३) जांतुंत प्रवादी आपलें कारीया देवा कडल्यान घेता, त्या उपरांत पुस्तकाचें आंग चार भागांनीं वांटलां :
पयलो भाग (अव. ४-२४), जेरुसाल्याक वेढो घालचे पयलीं धमकीया दिल्यात
दुसरो भाग (अव. २५-३२), आड भाकितां.
तिसरो भाग (अव. ३३-३९), घालतोच आनी उपरांत तांकां बऱ्या फुडाराच्यो भासावणी करुन भुजवण.
चवथो भाग (अव.४०-४८), नव्यान बांदतलें मंदीर आनी समुदायचे नेम.
तरीपुण ह्या पुस्तकांत थोडें वांकडें-तिंकडें आसा. थोडे उतारे दोन पावटी आसात. देखीक ३/१७-२१ = ३३/७-९; १८/२५-२९ = ३३/१७-२०. एजेक्येलाक देव मनो करतलो (३/२६; २४/ २७; ३३/२२ग्) हे स्लोक वेगळायल्यात. सर्वेस्पराच्या रोथाचें दिसणें - ३/१५, आनी पुस्तकाच्या दिश्टाव्या (२/१-३/९) मदें आडखळ आसा. तेच परीं, जेरुसाल्याच्या पातकांचें वर्णन (११/१-२१), आठव्या अवेस्वरान्तल्यान चालू जाता आनी रथ वेता थंय बंद जाता (१०/१८-२२ ११/२२).
एजेलयेल एक जिवाळ असो प्रवादी. तो रोकडोच खुणा दिता. जेरुसाल्याच्या वेड्ज्याचें ताणें नाटक केलें (४/१-५/४), पर्देसाचें नाटक (१२/१-७), बाबिलनयेचो राजा दशीं जावनचे वाटेर (२१/२३), जुदा आनी एकवट (३७/१५). आपल्या खासगी संकश्टांत जीं ताका देवान धाडललीं तांतूंत पोरयान तो एक 'खुणा' जाता (२४/२४). हेच परीं अजेयास, इजायास आनी जेरेंयास खुणा जालोले.
एजेक्येलाच्या पुस्तकांत फक्त चार दिसणीं आसांत पूण तांचे विशीं जायतीं पाणां बरयल्यांत. अव. १-३; ८-११; ३७; ४०-४८. तीं वाचतल्याक अजापांच्या संवसारांत घेवन वेतात : सर्वेस्पराच्या रोथाच्यो चार जिव्यो रचणा, सुकललीं हाडां जिवीं जातात, फुडाराच्या मंदीराची येवजण जांतुंत एक कल्पनीक नद व्हांवता. असलीं जिवाळ कल्पना तो काणयेच्या रुपान दाखयता : अहलाह आनी अहलीबाह (अव. २३); तिर नगरांत अपघातांत सांपडललें तारूं (अव. २७); फाराह आनी माणगें (अव. २९; ३२); वरिष्ट झाड (अव. ३१); पाताळांत देंवप (अव. ३२).
पळेइयात.
Book_of_Ezekiel
Books_of_the_Bible
Bible
ग्वाटेमाला

, उत्तर अमेरिकेंतलो देस आसा। ताची राजधानी ग्वाटेमाला सिटी नगर आसा।
मोहन रानडे

मोहन रानडे एक सुटके झुजारी
जल्म.
मोहन रानडे जल्म 25 डिसेंबर 1930 दिसा मिरज, सांगली हांगा जालो. ताणी बी. कॉम. आनी एल.एल.बी.चें शिक्षण घेतिल्ले. तांचे खरें नांव मनोहर आपटे. पूण सुटके चळवळी वेळार तांणी मोहन रानडे हें नांव घेतलें आनी तेंच उरलें. तेट ‘आझाद गोमंतक दल’ संघटने वांगडी आशिल्ले. सावयवेरें(वळवय) हें तांच्या कार्याचें ठिकाण आशिल्लें. थंय ते लोकां मदीं राजकी जागृताय हाडपाचें काम करताले. गोंयच्या शिमे वयल्यान पत्रकां हाडून झुजा-यांक वाट्टाले. 
केल्लो वावर.
1 ऑगस्ट,1954 दिसा सिल्वासाचे सुटके खातीर सशस्त्र हल्लो करपांत तांणी वांटो घेतिल्लो. हाचे भायर जायत्या पुलीस ठाण्यांनी, मीना खणींनी हत्यारां आनी स्फोटकां हस्तगत करपाक ते सशस्त्र हल्ले करताले. 
बाणस्तरी पुलीस थाणें(1 जानेवारी 1955), गुळेली कस्टम आवट पोस्ट (9 फेब्रु वारी 1955), कळंगुट पुलीस थाणें (11 फेब्रुवारी 1955), अस्नोडा पुलीस आवट पोस्ट (12 फेब्रुवारी,1955),रावण पुलीस आवट पोस्ट (19 मार्च,1955), हळदोणे पुलीस आवट पोस्ट (27 मे,1955), शिरगांव मिना खण (3 ऑक्टोबर,1955), बेतीं पुलीस थाणें (25 ऑक्टोबर, 1955) अशा सुवातिचेर तांणी हल्ले केल्यात. 18 जून 1955 दिसा तांणी पुर्तुगेजांचो हस्तक किस्तुद फेर्नांडीस हाचेर फार पेटयलो. 
बंदखणीची ख्यास्त.
बेतीं पुलीस थाण्याचेर जाल्ल्या हल्ल्यांत ते जखमी अवस्थेंत पुर्तुगेजांच्या तावडींत सांपडले. उपरांत प्रदेशीक लश्करी न्यायालया मुखार उबो करून 29 डिसेंबर,1956 ह्या दिसा तांकां खर बंदखणीची ख्यास्त फर्मायली. तांकां पुर्तुगालाक धाडले. उपरांत 23 ऑगस्ट,1960 दिसा तांकां फुडली बंदखण भोगूंक काशीयेस बंदखणीत दवरिल्ले. तातूंतली दोन वर्सा तांकां बेडयो घालून दवरिल्लें. ताका लागून तांकां चलूंक लेगीत येनाशिल्लें. तांची सुटका 25 जानेवारी 1969 दिसा जाली.
गोंय सुटकें उपरांत तांकां चलूंक बंदखणींत दवरिल्ल्यान पुराय भारतांत निरोध परगटायिल्लो. 
गोयांत केल्लो वावर.
1969 वर्सा ते गोंयांत येतकच लोकांनी तांचो भोवमान केलो. उपरांत तांणी आपलें फुडलें शिक्षण पुराय केलें. आनी ते सामाजीक वावर करूंक लागले. तांणी आपलें ‘सतिचे वाण’ नांवाची मराठींतल्यान आपजीण बरयली. हातूंत तांणी आपले सुटके झुजांतले आनी बंदखणींतलें अणभव सांगल्यात.
 ताच्या वांगड्यांनी गोंय सुटके झुजांत वांटो घेतिल्लो, व्हड त्याग केल्लो तांचीं नांवां कांय कारणांक लागून खबरां पत्रांतल्यान झळकूंक नाशिल्लीं. अश्या सामान्य लोकांच्या असामान्य त्यागाचें दर्शन 1947 सावन तांका घडिल्लें. तांची नोंद खंय तरी जावप गरजेचें दिसलें, म्हणून ताणी ‘सतिचें वाण’ आपजीण बरयली. 
जाल्लो भोवमान.
15 ऑगस्ट,1972 ह्या दिसा भारत सरकारान ताम्रपत्र दिवन सुटके झुजांतल्या वावराचो भोवमान केलो.
गोंयचें मुखेल जेवण

गोंयचें मुखेल जेवण।गोंयातजायत्या तरांच्या खाणां जेवणाचो आसवाद घेवपाक मेळटा. पूण गोंयच्या लोकांचें मुखेल जेवण म्हणल्यार "शीत, कडी, नुस्तें." खंयच्याय दुसऱ्या देशांत जरी मनीस रावपाक गेलो ज़ाल्यार लोक आपले मुखेल जेवण विसरनात. भारतांतल्या हेर लोकां परस गोंयचें हिंदू नुस्तें खातात. पावसाच्या दिसांनी जेन्ना नुस्तें मेळना तेन्ना लोकाचें तोंड बाविल्लें आसता. गोंयचें दुसरें मुखेल जेवण म्हणल्यार चिकन. लोक जरी भायले जेवपाक लागलो तरी ताका आपल्या जेवणाची याद जाल्ले बगर रावना. शीत कडी ह्या जेवणा भायर गोंयचे हेर कांय मुखेल जेवणां मेळटात.
आमटतीख.
आमटतीख मोरी, सुंगटां, सांगटां ह्या नुस्त्यां पासून तयार करतात. तें शीता आनी पावावांगडां खावपाक बरें लागता. आंबोटतीख तयार करपाक तांबडो मसालो तयार करचो पडटा(काश्मिरी मिरसांगो, आलें, लसूण, तिखी, जीरे, कालाफूर, मिरयां, कांदो, आमटाण, हळद, साकर आनी विनाग्र). मागीर तोपांत तेल आनी कांदो घालून तें बरें तळसावप बरें तांबडे ज़ातकच तांतूत वाटिल्लो तांबडो मसालो घालपाचो. तीन मिनटां तो बरो शिजोवपाचो आनी उपरांत तुमकां जाय तसलें नुस्तें(मोरी,सुंगटां,सांगटां) घालचें. उपरांत तें ५-७ मिनटां धांपून बरें शिजोवचें. हे तरेन आमटतीख तयार जाता.
विनडालू.
हे आमटतीख मसाल्या पासून तयार केल्लें जिनस. ताचे नांव पुर्तूगेज उतरांतल्यान आयला जातूंत लसूण आनी वायनाचें मिश्रण आसा. हे जिणस चडशें क्रिस्तांव लोकूच करतात, कारण तें धुकराच्या मासापासूण तयार केल्लें आसता.
सोल् कडी.
ही रूचीक कडी मसालो, भिण्णां आनी नाल्ल घालून केल्ली जी शीता वांगडां कडी कशी खावपाक मेळटा.
शाकुती.
गोंयची कडी जे कोंबयेचे मास वा गोरवाचे मास घालून केल्ले आसत. नाल्ल कातून तो भाजतात आनी मसालो घालून शिजयतात आनी आमका गरम कडी खावपाक मेळटा.
काफ्रिऐल.
काफ्रिऐला खातीर कोंबयेचे मासाक सॉस, लसूण, आले लावन दवरपाचे उपरांत तें उथळ जाले म्हणटकीर भाजपाचे आनी वांटिल्लो मसालो घालून बरेंच शिजोवपाचें.
भाजिल्लें/ तळिल्ले नुस्तें.
नुस्त्यां मदीं सगळ्यांत फामाद नुस्तें पापलेट. नुस्तें भाजपा खातीर तांबडो रेच्याद मसालो तयार करतात. नुस्तें बरे धूवन तांबडो मसालो लावून बरोच वेळ तें दवरतात आनी उपरांत रवो लावन भाजतात. असले तरेचें नुस्तें खावपाक सगळ्या लोकांच्या तोडांतल्यान उदक सुट्टा.
गोंयचें सुंगटाचें हुमण.
गोंयचें सुंगटाचें हुमण सगळ्या जगात फामाद आसा. हे हुमण वाग्यो सुंगटा घालतकच आजून बरें लागता. ह्या हुमणाचो हळदुळो रंग पळोवन कोणाच्याय तोंडाक उदक सुट्टले. हे करपाखातीर संय आनी चिचेचे प्रमाण बरोबर आस्पाक जाय
चण्याचो रोस.
हो रोस संय भाजून घेवून आपणाक जाय ते चणे घालून तयार करतात. चड करून घरांत खयचेय शुभ कार्य आसत जाल्यार हो रोस करतात. चवथ ना जाल्यार दिवाळीच्या निमतान गोंयकारांच्या घरा हो रोस आस्ताच.
गोंयची फामाद कडी.
कडी शीता वांगडां खावपाची आसता. कडी सुंगटांची वा हेर कसल्या नुस्त्याची आसूं येता. तीख आसल्यार ती खावपाक आनी बरी रूच येता.